MESTO NOVÉ MESTO NAD VÁHOM



**DODATOK č. 5**

k  Všeobecne záväzného nariadenia

Mesta Nové Mesto nad Váhom

č. 5/2011

o miestnych daniach

Nové Mesto nad Váhom

Dňa 28.06.2016

Mesto Nové Mesto nad Váhom v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v y d á v a**

**dodatok č.5 k VZN č. 5/2011**

**Mesta Nové Mesto nad Váhom o miestnych daniach**

**§ 21**

**Daň za psa**

V § 21 ods. 2 písm. c) sa ruší a nahrádza sa novým znením:

# 2. Predmetom dane za psa nie je

# pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom,

V § 21 ods. 6, 7 sa ruší celé znenie a nahrádza sa novým znením a dopĺňa sa o ods. 11:

6. Daňová povinnosť vzniká prvým dňom kalendárneho mesiaca nasledujúceho po mesiaci,

v ktorom sa pes stal predmetom dane podľa § 21 ods. 1, a zaniká posledným dňom mesiaca, v ktorom pes prestal byť predmetom dane.

7. Podľa § 99a ods. 1) zákona o miestnych daniach priznanie k dani z nehnuteľností, k dani za

psa, k dani za predajné automaty a k dani za nevýherné hracie prístroje je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia.

Podľa § 99a ods. 2) zákona o miestnych daniach, ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tejto dani, ku ktorej vznikla daňová povinnosť, najneskôr do 30 dní odo dňa vzniku tejto daňovej povinnosti.

Podľa § 99b ods. 2 zákona o miestnych daniach, ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje podľa § 99a a daňová povinnosť k dani za psa, k dani za predajné automaty a k dani za nevýherné hracie prístroje alebo niektorej z nich vznikne alebo zanikne v priebehu zdaňovacieho obdobia, je povinný podať čiastkové priznanie k tejto dani, ku ktorej vznikne alebo zanikne daňová povinnosť, príslušnému správcovi dane najneskôr do 30 dní odo dňa vzniku alebo zániku daňovej povinnosti.

11. Podľa § 99d ods. 4 zákona o miestnych daniach priznanie k dani z nehnuteľností, k dani

# za psa, k dani za predajné automaty a k dani za nevýherné hracie prístroje sa podáva na tlačive, ktorého vzor ustanoví Ministerstvo financií Slovenskej republiky všeobecne záväzným právnym predpisom. V tomto tlačive daňovník označí druh priznania, ktorým je čiastkové priznanie, opravné priznanie a dodatočné priznanie.

**§ 22**

**Daň za užívanie verejného priestranstva**

V § 22 ods. 2 sa dopĺňa pôvodné znenie nasledovne :

2. Verejným priestranstvom na účely tohto nariadenia sú verejnosti prístupné pozemky vo

vlastníctve mesta. Pod verejným priestranstvom sa rozumie časť územia Mesta, ktorá je svojím charakterom určená na všeobecné využívanie, alebo inak slúži všeobecnej podpore. Verejným priestranstvom je najmä cesta, miestna komunikácia, chodník, námestie, trhovisko, parkovisko, plochy parkov, verejnej zelene, plochy medzi budovami sústredenej bytovej výstavby, cintorín a pod., ktoré nie sú vo vlastníctve fyzických a právnických osôb a ku ktorým nemajú tieto osoby právo hospodárenia.

Záber verejného priestranstva je zakázaný všade tam, kde mesto na to nedalo súhlas alebo je to zakázané dopravným značením.

**§ 23**

**Daň za ubytovanie**

V § 23 sa v ods.1 ruší celé znenie a nahrádza sa novým znením:

1. Predmetom dane za ubytovanie je odplatné prechodné ubytovanie v ubytovacom zariadení, ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.

**§ 24**

**daň za predajné automaty**

V § 24 sa ruší znenie ods. 1,5,7 a  8 a nahrádza sa nasledovným znením :

1. Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“)a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.

5. Daňová povinnosť vzniká prvým dňom kalendárneho mesiaca, v ktorom sa predajný

automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci , v ktorom došlo k zmene správcu dane.

7. Priznanie k dani za predajné automaty sa podáva na tlačive v rámci Priznania k dani

z nehnuteľností, k dani za psa, k dani za predajné automaty a k dani za nevýherné hracie prístroje. Daňovník je povinný podať priznanie k dani za predajné automaty správcovi dane do 31.januára toho zdaňovacieho obdobia, v ktorom mu vznikla daňová povinnosť k dani za predajné automaty podľa stavu k 1.januáru zdaňovacieho obdobia. Daň za predajné automaty vyrubuje správca dane každoročne podľa stavu k 1. Januáru príslušného zdaňovacieho obdobia na celé zdaňovacie obdobie jedným rozhodnutím, ak odseky 2 až 4, 6 a 7 neustanovujú inak.

8. Daňovník je na účely dane za predajné automaty povinný viesť evidenciu v písomnej

forme alebo v elektronickej forme, ktorá musí obsahovať o každom predajnom automate tieto náležitosti :

názov a druh, počet prevádzkovaných predajných automatov, výrobné číslo,

inventarizačné číslo, rok výroby, zoznam tovarov, ktoré vydáva, miesto umiestnenia,

dátum umiestnenia a dátum začatia prevádzkovania, dátum skončenia prevádzkovania.

Daňovník je na účely dane za predajné automaty povinný identifikovať predajné automaty

tak ,že označí každý predajný automat štítkom, na ktorom uvedie: obchodné meno alebo

sídlo prevádzkovateľa, prevádzku s adresou, kde je predajný automat umiestnený, názov, a

druh, výrobné číslo, inventarizačné číslo, rok výroby, dátum umiestnenia a dátum začatia

prevádzkovania.

**§ 25**

**daň za nevýherné hracie prístroje**

V § 25 sa ruší znenie ods. 6,8 a  9 a nahrádza sa nasledovným znením:

6. Daňová povinnosť vzniká prvým dňom kalendárneho mesiaca, v ktorom sa

nevýherný hrací prístroj začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.

8. Priznanie k dani za nevýherné hracie prístroje sa podáva na tlačive v rámci Priznania

k dani z nehnuteľností, k dani za psa, k dani za predajné automaty a k dani za nevýherné hracie prístroje. Daňovník je povinný podať priznanie k dani za nevýherné hracie prístroje správcovi dane do 31.januára toho zdaňovacieho obdobia, v ktorom mu vznikla daňová povinnosť k dani za nevýherné hracie prístroje podľa stavu k 1.január zdaňovacieho obdobia. Daň za nevýherné hracie prístroje vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím.

9. Daňovník je na účely dane za nevýherné hracie prístroje povinný viesť evidenciu

v písomnej forme alebo v elektronickej forme, ktorá musí obsahovať o každom nevýhernom hracom prístroji tieto náležitosti :

názov a druh, počet prevádzkovaných nevýherných hracích prístrojov, výrobné číslo,

inventarizačné číslo, rok výroby, miesto umiestnenia, dátum umiestnenia a dátum

začatia prevádzkovania, dátum skončenia prevádzkovania.

Daňovník je na účely dane za nevýherné hracie prístroje povinný identifikovať nevýherné

hracie prístroje tak ,že označí každý nevýherný hrací prístroj štítkom, na ktorom uvedie:

obchodné meno alebo sídlo prevádzkovateľa, prevádzku s adresou, kde je nevýherný hrací

prístroj umiestnený, názov, a druh, výrobné číslo, inventarizačné číslo, rok výroby, dátum

umiestnenia a dátum začatia prevádzkovania.

**§ 27**

**spoločné ustanovenia**

**§ 27 sa dopĺňa o ods. 14 a 15 v nasledovnom znení :**

1. Tento dodatok bol schválený na 9. zasadnutí poslancov Mestského zastupiteľstva mesta Nové Mesto nad Váhom dňa 28.06.2016 uznesením č. 130/2016-MsZ.
2. Tento dodatok č. 5 k VZN č. 5/2011 nadobúda účinnosť dňom 14.07.2016.

V Novom Meste nad Váhom, dňa 28.06.2016

**Ing. Jozef T r s t e n s k ý**

primátor mesta